Ηλιοκλής Β΄ ο Δίκαιος

Ο Ηλιοκλής Β´ ο Δίκαιος (2ος/1ος αιώνας π.Χ.) ήταν ηγεμόνας του ινδοελληνικού βασιλείου και συγγενής του  Ηλιοκλή Α´ ο οποίος ήταν ηγεμόνας του γειτονικού ελληνικού βασιλείου της Βακτριανής. Εκτιμάται πως η βασιλεία του διήρκεσε από το 95 έως το 80 π.Χ., και είχε συχνές πολεμικές συμπλοκές με τον Στράτωνα Α´ ο οποίος είχε υπό την εξουσία του τα εδάφη σε Γανδάρα και Πενταποταμία.  

Γενεαλογία

Κατά το παρελθόν θεωρούνταν πως υπήρχε μόνο ένας Ηλιοκλής, ο γνωστός πλέον ως Ηλιοκλής Α´ της Βακτρίας (περίοδος βασιλείας 159-130 π.Χ.). Η ύπαρξη ωστόσο μεγάλου αριθμού νομισμάτων τα οποία έχουν επαναχρησιμοποιηθεί από παλαιότερα νομίσματα της Αγαθόκλειας, Στράτωνα Α´, και Ερμαίου, καθώς και νομίσματα με την αναφορά του Ηλιοκλή τα οποία έχουν επαναχρησιμοποιηθεί από τον Αμύντα,RECENT DISCOVERIES OF COIN HOARDS FROM CENTRAL ASIA AND PAKISTAN, Osmund Bopearachchi, σελ. 16 υποδηλώνουν πως πρόκειται για διαφορετικό Ηλιοκλή -πιθανώς εγγονό του Ηλιοκλή Α´- ο οποίος έζησε κατά το 95–85 π.Χ. στην περίπου ίδια χρονική περίοδο με τους παραπάνω ηγεμόνες, με εναλλακτική εκτίμηση να αποτελεί το 110-100 π.Χ.Bopearachchi, "De l'Indus à l'Oxus", p129.

Πιθανώς ήταν ο γιος του Αντιαλκίδα Νικηφόρου -με τον οποίο μοιράζονται κοινές παραστάσεις του Δια στα νομίσματα τους-Jakobsson, J. Relations between the Indo-Greek kings after Menander I, part 2, Journal of the Oriental Numismatic Society 193, 2007 και εγγονός του Ηλιοκλή Α´.

Επιπλέον, φέρεται να ήταν ο μεγαλύτερος αδερφός του Αρχήβιου Νικηφόρου Δικαίου, ο οποίος είχε διαδεχθεί τον Ηλιοκλή Α´ στην Γανδάρα. Η υπόθεση αυτή στηρίζεται στην κοινή παράσταση του Δια, το κοινό επίθετο Δίκαιος, καθώς και την ομοιότητα μεταξύ των αναπαραστάσεων των βασιλέων η οποία υποδηλώνει συγγένεια.

Νομίσματα
Τα νομίσματα του Ηλιοκλή Β´ έχουν διάφορες παραλλαγές, όπου ο Ηλιοκλής εμφανίζεται να φορά διάδημα, με κράνος, ή να πετά ακόντιο. Στην κοινή τους όψη έχουν τον Δία, χαρακτηριστικό των βασιλέων της δυναστικής γραμμής του Ευκρατίδη Α´.Στα ινδικού τύπου τετράγωνα νομίσματα του υπάρχει η όψη του γεννειοφόρου Ηλιοκλή (ή του Δία) και παράσταση ελέφαντα, ή και παράσταση ελέφαντα με ζεμπού.

Παραπομπές

Σχετική βιβλιογραφία




Κατηγορία:Έλληνες Βασιλείς Βακτρίας & Ινδίας